7UP วิ่ง 3 วันติด 23% นลท.เก็งกำไร หลัง “ชมกมล พุ่มพันธุ์ม่วง” เข้าซื้อหุ้น 7.76%
7UP วิ่ง 3 วันติดบวก 23% คาดนลท.เก็งกำไรระยะสั้น หลัง “ชมกมล พุ่มพันธุ์ม่วง” เข้าซื้อหุ้น 7.76%  อย่างไรก็ตามระวังแรงเทขายทำกำไรออกมา
7UP วิ่ง 3 วันติดบวก 23% คาดนลท.เก็งกำไรระยะสั้น หลัง “ชมกมล พุ่มพันธุ์ม่วง” เข้าซื้อหุ้น 7.76%  อย่างไรก็ตามระวังแรงเทขายทำกำไรออกมา
30 มี.ค. 2565

ผู้สื่อข่าวรายงานว่า วันนี้ (30 มี.ค. 2565) ราคาหุ้น บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) หรือ 7UP ณ เวลา 10:52 น. อยู่ที่ระดับ 1.33 บาท บวกไป 0.05 บาท หรือขึ้นไป 3.91% โดยทำจุดสุงสุดที่ 1.38 บาท และทำจุดต่ำสุดที่ 1.32 บาท ด้วยมูลค่าการซื้อขาย 687.89 ล้านบาท

สำหรับราคาหุ้น 7UP ปรับตัวขึ้นติดต่อ 3 วันทำการไปแล้ว 23.15% หลังจากราคาหุ้น ณ วันที่ 27 มี.ค. 2565 อยู่ที่ 1.08 บาท พอหากย้อนกลับไปดูข้อมูลสำนักงานคณะกรรมการกำกับหลักทรัพย์และตลาดหลักทรัพย์ ได้รับแบบรายงานการได้มาหุ้นของ 7UP โดย นางสาว ชมกมล พุ่มพันธุ์ม่วง ซึ่งเป็นการได้มา เมื่อวันที่ 24 มีนาคม 2565 จำนวนหลักทรัพย์ที่ได้มา คิดเป็น 7.758% ของสิทธิออกเสียงทั้งหมดของกิจการ จำนวนหลักทรัพย์ภายหลังการได้มา คิดเป็น 7.7774% ของสิทธิออกเสียงทั้งหมดของกิจการ
ดังนั้นส่วนหนึ่งที่ราคาหุ้นปรับตัวขึ้นเป็นการเข้าเก็งกำไรของนักลงทุนหลังจากเห็นนางสาว ชมกมล เข้าซื้อหุ้นจำนวนมาก และแรงซื้อเข้ามาของผู้บริหารจึงทำให้เห็นราคาหุ้นบนกระดานวิ่งแรงอย่างต่อเนื่อง
หากเมื่อพิจารณาสัญญาณเทคนิคกลับพบว่า สัญญาณเทคนิคทุกตัวเข้าเขต Overboudht แล้ว ซึ่งอาจเกิดแรงเทขายในช่วงถัดไปได้ เพราะหากดูพฤติกรรมของราคาหุ้นมักปรับตัวขึ้นร้อนแรงระยะสั้นๆ จากนั้นเกิดแรงเทขายทำกำไรออกมา